สรุปภาวะตลาดต่างประเทศ ประจำวันที่ 16 มิ.ย. 2565
สรุปภาวะตลาดต่างประเทศ ประจำวันที่ 16 มิ.ย. 2565
สรุปภาวะตลาดต่างประเทศ ประจำวันที่ 16 มิ.ย. 2565
17 มิ.ย. 2565

ดัชนีดาวโจนส์ตลาดหุ้นนิวยอร์กปิดร่วงลงในวันพฤหัสบดี (16 มิ.ย.) โดยดาวโจนส์ดิ่งหลุดจากระดับ 30,000 จุดเป็นครั้งแรกนับตั้งแต่เดือนม.ค. 2564 เนื่องจากนักลงทุนวิตกกังวลว่าเศรษฐกิจโลกอาจจะเข้าสู่ภาวะถดถอย หลังจากธนาคารกลางทั่วโลกได้พากันปรับขึ้นอัตราดอกเบี้ยเพื่อสกัดเงินเฟ้อ ซึ่งรวมถึงธนาคารกลางสวิตเซอร์แลนด์และอังกฤษ
ดัชนีเฉลี่ยอุตสาหกรรมดาวโจนส์ปิดที่ 29,927.07 จุด ร่วงลง 741.46 จุด หรือ -2.42%, ดัชนี S&amp;P500 ปิดที่ 3,666.77 จุด ลดลง 123.22 จุด หรือ -3.25% และดัชนี Nasdaq ปิดที่ 10,646.10 จุด ร่วงลง 453.06 จุด หรือ -4.08%
ตลาดหุ้นยุโรปปิดร่วงลงสู่ระดับต่ำสุดในรอบ 16 เดือนในวันพฤหัสบดี (16 มิ.ย.) หลังการปรับขึ้นอัตราดอกเบี้ยในอังกฤษและสวิตเซอร์แลนด์ทำให้เกิดความวิตกครั้งใหม่เกี่ยวกับผลกระทบของเงินเฟ้อที่มีต่อเศรษฐกิจโลก
ดัชนี Stoxx Europe 600 ปิดที่ 402.88 จุด ร่วงลง 10.22 จุด หรือ -2.47% ซึ่งเป็นระดับต่ำสุดนับตั้งแต่เดือนก.พ. 2564
ดัชนี CAC-40 ตลาดหุ้นฝรั่งเศสปิดที่ 5,886.24 จุด ร่วงลง 143.89 จุด หรือ -2.39%, ดัชนี DAX ตลาดหุ้นเยอรมนีปิดที่ 13,038.49 จุด ร่วงลง 446.80 จุด หรือ -3.31% และดัชนี FTSE 100 ตลาดหุ้นลอนดอนปิดที่ 7,044.98 จุด ร่วงลง 228.43 จุด หรือ -3.14%
ตลาดหุ้นลอนดอนปิดร่วงลงในวันพฤหัสบดี (16 มิ.ย.) หลังธนาคารกลางอังกฤษ (BoE) ปรับขึ้นอัตราดอกเบี้ย 0.25% และการเตือนผลกำไรของบริษัทจดทะเบียนถ่วงตลาดลงด้วย
ดัชนี FTSE 100 ตลาดหุ้นลอนดอนปิดที่ 7,044.98 จุด ร่วงลง 228.43 จุด หรือ -3.14%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันพฤหัสบดี (16 มิ.ย.) โดยได้แรงหนุนจากข่าวสหรัฐคว่ำบาตรอิหร่านรอบใหม่ รวมทั้งการคาดการณ์ที่ว่าอุปทานน้ำมันในตลาดโลกยังคงเผชิญภาวะตึงตัว
ทั้งนี้ สัญญาน้ำมันดิบ WTI ส่งมอบเดือนก.ค. เพิ่มขึ้น 2.27 ดอลลาร์ หรือ 2% ปิดที่ 117.58 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 1.3 ดอลลาร์ หรือ 1.1% ปิดที่ 119.81 ดอลลาร์/บาร์เรล
สัญญาทองคำตลาดนิวยอร์กปิดพุ่งขึ้นกว่า 30 ดอลลาร์ในวันพฤหัสบดี (16 มิ.ย.) เนื่องจากความกังวลเกี่ยวกับภาวะเศรษฐกิจถดถอยทำให้นักลงทุนปิดรับความเสี่ยง โดยเทขายหุ้น และเข้าซื้อทองคำในฐานะสินทรัพย์ปลอดภัย นอกจากนี้ การอ่อนค่าของสกุลเงินดอลลาร์ยังเป็นปัจจัยหนุนตลาด
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. พุ่งขึ้น 30.3 ดอลลาร์ หรือ 1.67% ปิดที่ 1,849.9 ดอลลาร์/ออนซ์
สัญญาโลหะเงินส่งมอบเดือนก.ค. เพิ่มขึ้น 46.5 เซนต์ หรือ 2.17% ปิดที่ 21.885 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 26.5 ดอลลาร์ หรือ 2.87% ปิดที่ 951.1 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 32.20 ดอลลาร์ หรือ 1.8% ปิดที่ 1,866.50 ดอลลาร์/ออนซ์
สกุลเงินปอนด์และฟรังก์สวิสแข็งค่าเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กในวันพฤหัสบดี (16 มิ.ย.) หลังจากธนาคารกลางของทั้งสองประเทศปรับขึ้นอัตราดอกเบี้ย ขณะที่ดอลลาร์สหรัฐอ่อนค่าลงหลังมีการเปิดเผยข้อมูลเศรษฐกิจที่อ่อนแอ ซึ่งรวมถึงตัวเลขว่างงานรายสัปดาห์ที่สูงกว่าการคาดการณ์
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ร่วงลง 1.45% แตะที่ 103.6330
ดอลลาร์อ่อนค่าลงเมื่อเทียบกับเงินเยน ที่ระดับ 132.00 เยน จากระดับ 134.09 เยน และอ่อนค่าเมื่อเทียบกับฟรังก์สวิส ที่ระดับ 0.9638 ฟรังก์ จากระดับ 0.9984 ฟรังก์ แต่ดอลลาร์สหรัฐทรงตัวเมื่อเทียบกับดอลลาร์แคนาดา ที่ระดับ 1.2928 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0580 ดอลลาร์ จากระดับ 1.0424 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2357 ดอลลาร์ จากระดับ 1.2124 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7064 ดอลลาร์สหรัฐ จากระดับ 0.6978 ดอลลาร์สหรัฐ